同舍以筆墨更相遺有詩見邀同作
作者：程俱
朝代：宋

paragraphs: 将軍白首玄池陰，手持毛錐如綠沉。
千人獨掃杜陵老，百犗欲連東海任。
中山豪族一當百，即墨堅壘高臨深。
孫郎精騎固無匹，長卿偏師那可侵。
久知良工須利器，豈但善賈緣多金。
故追老兔盡三窟，已倒霜松踰十尋。
於莵猶存鳳閣卧，黄庭不博鵝池臨。
清觀越石已成冢，始信管城真盡心。
客卿摩頂利天下，修竹欲汗南山林。
儒生意廣亦自苦，但有遺迹藏來今。
兩公筆陣略相抗，往往鉞並張旗參。
鋪揚功伐借二物，寸木可使齊高岑。
嗟余絕學久焚棄，嘿守三一朝飛森。